En 19-årig mand blev klokken 03.24 slået med en knytnæve udenfor en beværtning i Jomfru Ane Gade i Aalborg. Vagtchef hos Nordjyllands Politi Jesper Sørensen forklarer, at man på politigården på overvågningskameraer havde set episoden og straks havde sendt en patrulje til stedet. - Men en dørmand havde allerede tilbageholdt gerningsmanden, da vi nåede frem, siger Jesper Sørensen. Manden, der slog den 19-årige, er en 20-årig mand, som blev anholdt og taget med til afhøring på politigården. Og efterfølgende blev han løsladt, men der venter et retsligt efterspil. Den 19-årige fik ikke alvorlige skader i forbindelse med slaget. Vagtchefen ønsker ikke at uddybe, hvad der ligger til grund for overfaldet.

Referat:
19-årig mand blev slået med knytnæve i Jomfru Ane Gade, mens politiets overvågning filmede episoden.